Kuulmajärve maastikukaitseala

Kuulmajärve maastikukaitseala on kaitseala, mille eesmärk on Koolma järve, Saarjärve ja Timo Mustjärve järvekoosluste, Suursuu raba, Sasisuu, Viksi ja Mõujärve soo sookoosluste, metsakoosluste, mõhnastiku, looduslike elupaikade, loomastiku ja taimestiku kaitse ning elupaigatüüpide kaitse.

Kaitseala asub Põlva maakonnas Räpina vallas Koolmajärve, Timo ja Viira külas ja Põlva vallas Tromsi külas. Kaitseala maismaa pindala on 995,1 ha, veekogude pindala kokku 21,1 ha.

Kaitsealal on kolm sihtkaitsevööndit:
 Kuulmajärve sihtkaitsevöönd;
 Suursuu sihtkaitsevöönd;
 Mustjärve sihtkaitsevöönd.

Kaitseala on moodustatud Põlva Rajooni RSN Täitevkomitee 28. märtsi 1983. a korraldusega nr 72 rajatud Koolma järve kaitseala baasil.

Viited

Välislingid
Kuulmajärve maastikukaitseala kaart

Eesti maastikukaitsealad
Põlva maakond